צרטוזאורוס

צרטוזאורוס (שם מדעי: Ceratosaurus) הוא סוג של דינוזאור טורף ממשפחת הצרטוזאוריים.

מאפיינים 
הצרטוזאורוס הוא תרופוד ופירוש שמו הוא "לטאת הקרן" על שם הבליטות הגרמיות דמויות הקרניים בגולגולתו, בייחוד הבליטה הגבוהה מעל האף. הוא חי בסוף תור היורה מלפני 153 מיליון שנה עד לפני 148 מיליון שנה. מאובנים שלו נמצאו באמריקה הצפונית, פורטוגל וטנזניה. הוא נתגלה לראשונה ב-1884 על ידי הפלאונטולוג עותניאל צ'ארלס מארש. אורכו הממוצע הוערך כ-5 עד 6 מטר, אך באמצע שנות ה-60 של המאה ה-20 נתגלה מאובן של צרטוזאור באורך של כ-8 מטר. שלושת גלילי כף רגלו נטו להתלכד לעצם אחת בדומה לעופות.

מינים שנמצאו
C. dentisulcatus
C. ingens
C. magnicornis
C. meriani
C. nasicornis
C. stechowi

בתרבות
צרטוזאורוס מופיע בסרט השלישי של סרטי פארק היורה, שם הוא מתקרב לחבורת ההרפתקנים אך כשמגלה שהם ליד צואת ספינוזאורוס הוא מתרחק מהם, מחשש מבעליה ולא נראה עוד. הוא מופיע גם בעונה השנייה של עולם היורה: מחנה הקרטיקון לצד בור המים. בהמשך הוא מנסה לתקוף את החבורה אך מורתע מזיקוקים ששלחו טיפני ומיטש. בעונה השלישית נטרף פרט אחד בידי הסקרופיוס רקס ובעונה הרביעית מופיע פרט במרפאה של ארגון "מנטה קורפ" הצד אחרי קאש והחבורה אך מנוטרל בגז הרדמה. עוד צרטוזאורוס מנסה לתקוף את הוקס בעונה הבאה ומורדם אך מיי טוענת שצריך להוסיף חומר הרדמה. הוא מזלזל בה והצרטוזאורוס מתעורר וכמעט טורף אותו אך משותק בזמן.
2 צרטוזאורוסים מופיעים בסרט פנטזיה של וולט דיסני כשתוקפים סטגוזאורוסים ודיפלודוקוסים שנתקעו.
בסרט מיליון שנה לפני הספירה נראה צרטוזאורוס מתקיף טריצרטופס ומפסיד לו פצוע קשה, אף שהם לא חיו באותה תקופה. 
הצרטוזאורוס מופיע גם בסדרות הדינוזאורים!, מועדון הקרב הג'ורסי וכשהדינוזאורים שוטטו באמריקה.
הוא מופיע גם במשחקי המחשב Jurassic Park: Operation Genesis, ללכת עם דינוזאורים, Jurassic World Evolution 2, Jurassic World Evolution ופארק היורה 3: בניית פארק.

גלריה

קישורים חיצוניים 

 

 

בעלי חיים שתוארו ב-1884
טקסונים שתוארו בידי עותניאל צ'ארלס מארש
צרטוזאוריים
דינוזאורים שחיו ביורה עליון באפריקה
דינוזאורים שחיו ביורה עליון באמריקה הצפונית
דינוזאורים שחיו ביורה עליון באירופה
טנזניה: מאובנים
מאובני טקסונים שתוארו ב-1884
טקסונים שהתפתחו ביורה עליון